To so multifunkcionalne naprave, saj so ti štedilniki v prvi vrsti seveda namenjeni kuhanju, ob tem pa oddajajo tudi večjo količino toplote, ki je odlična za ogrevanje enega ali več bivalnih prostorov. Na njih je mogoče pripraviti različne vrste hrane na tradicionalen način, tisti s pečico omogočajo tudi peko pic kot iz krušne peči. Toplota, ki jo oddajajo prasketajoča drva, v prostoru ustvari posebno atmosfero in poveže vse zbrane. Drva so tudi cenovno ugoden, vedno dostopen in ekološki energent, kar pomeni tudi varovanje zraka in okolja z uporabo obnovljivega vira energije. Njihov sodoben dizajn, združen s tradicijo, je nadgradnja vsake domače kuhinje.